கேள்வி: பட்டாம்பி - 47 பற்றி நீங்கள் என்ன அறிந்துள்ளீர்கள்?
பதில்: }} பட்டாம்பி - 47 ''(PTB 47), வேளாண் பெயர்; நீரஜா (Neeraja), முன்மொழிவு எண்; (IET 11525)'' எனப்படும் இந்த நெல் வகை, பன்னாட்டு நெல் - 20 மற்றும் பன்னாட்டு நெல் - 5 ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட இது, ஒரு கலப்பினம் புதிய நெல் இரகமாகும். தென்னிந்தியா கேரளம் மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1990 ஆம் ஆண்டு வெளியிட்ட இந்த நெல் இரத்தை பொதுவாக நீரஜா எனும் வேளாண் பெயரில் அழைக்கப்படுகிறது. பின்னணி நீண்ட கால அளவில் அறுவடைக்கு தயாராகும் இந்த நெல் வகை, 160 - 180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த, சிவப்பு நிறமாகும். ஒளிக்கூர் திறன் பெற்ற இது, குறைந்த உரமிடுதலின் கீழ் அதிக தானியம் மற்றும் வைக்கோல் விளைச்சல் மூலம் உற்பத்தி செய்யும் திறன் கொண்டது. செடிப்பேன் மற்றும் பழுப்பு நிறத் தத்துப்பூச்சிகளுக்கு அதிக எதிர்ப்புத் திறன் கொண்ட இது, பித்தப்பை பூச்சி, தண்டு துளைப்பான் மற்றும் இலையுறை கருகல் நோய்க்கு மிதமான எதிர்ப்புத் திறன் கொண்டது. மேலும் கரிங்கோரை சாகுபடிக்கு ஏற்றதாக கருதப்படும் இந்நெல் இரகம், சனவரி நடுப்பகுதி வரை நீர் வழங்கல் உறுதி செய்யப்பட்ட பகுதிகளில் பயிரிடலாம் எனவும் கூறப்படுகிறது.